kardosdrur/scandi-wiki huggingface dataset:
Paul Christian Stemann Olrik

Paul Christian Stemann Olrik (født 10. august 1840 i Helsingør, død 17. december 1903) var en dansk konsul.

Opvækst 
Olrik blev døbt i Sankt Mariæ Kirke den 26. december 1840. Han var søn af kancelliråd, byfoged Jacob Baden Olrik og hustru Helene Christine Rosenørn.

Uddannelse 
Han gik i skole på Herlufsholm og rejste i 1857 til Bremen for at uddanne sig i handelen hos den danske konsul W. H. Caesar. Det var almindeligt i Bremen, at handelslærlinge efter endt uddannelse gik til oversøiske pladser, og P. O. valgte da samme fremgangsmåde.

På grund af krigen mellem Nordstaterne og Sydstaterne kunne han ikke tage til Nordamerika og drog da til Java i 1861. Fra Rotterdam sejlede han med den hollandske bark »Antonia Petronella« og ankom efter en heldig rejse til Batavia den 16. september. Her blev han modtaget af sin faders fætter, kaptajn Magnus Olrik. Han fik straks plads ved et ansét handelshus, C. Bahre & G. Kinder og blev efter omtrent 9 års  arbejde Associé af huset.

I 1869 rejste Olrik på vegne af forretningen til Europa. Han ankom den 11. juni til Helsingør og vendte det følgende år tilbage til Java. I 1875 trådte han ud af firmaet og returnerede til Danmark.

Den 29. marts 1876 blev han konsul i Batavia og udnævntes til ridder af Dannebrog. Han bosatte sig i København og var siden 1881 prokurist i den københavnske søassurancekforening.

Død 
Olrik blev begravet i Olriks familiegravsted på Helsingør Kirkegård og var ugift ved sin død.

Noter

Kilder 

 Artiklen indeholder tekst fra Familien Olriks Slægtebog, 2. udgave, København 1901 af Hans Olrik, side 62-63.

Personer fra Helsingør
Mavebluse

En mavebluse (engelsk crop top eller croptop) er en top, som afslører taljen, navlen eller maven.

Tøjet kan være fremstillet af en række forskellige materialer, som bl.a. bomuld, nylon, polyester og silke, og kan være udformet på forskellig vis; nogle er meget tætsiddende, mens andre er meget løsthængende (såkaldte "frilly"). Mængden af maveskind som en mavebluse vise, kan også variere afhængig af, hvor højt den er skåret, og hvilken type bukser eller nederdel der bæres til.

Historie

Kvinder 

Maveblusen blev introduceret ved danseren "Little Egypt"s opvisning ved Verdensudstillingen i Chicago i 1893.
Maveblusen opnåede først popularitet i modeindustrien i 1930'erne
og 1940'erne.
I 1940'erne blev maveblusen in grundet tekstilrationering under 2. verdenskrig.
Det var først i og efter den seksuelle revolution i de sene 1960'ere og tidlige 1970'ere, at maveblusen opnåede bred accept, og blev båret af kendte som Barbara Eden (stjerne i NBC's I Dream of Jeannie) og Jane Birkin.
En mavebluse stilvariant, tied-up top eller bundet skjorte, dukkede også op i 1940'ernes mode, og maveblusen steg i popularitet gennem 1960'erne.

I 1980'erne blev cut-off mavebluser en mere almindelige del af aerobics dillen - og som et resultat af filmen Flashdance. Sangeren Madonna bar en netmavebluse i sin musikvideo med sangen "Lucky Star".

I 2010'erne fik maveblusen en opblussen grundet populariteten af 1990'er moden - og mavebluserne er stadig populær i 2020'erne.

I august 2021 forbød ledelsen på Firehøjskolen ved Bredsten i Vejle Kommune mavebluser for pigerne i udskolingen. Det affødte protester og stor kritik, og en lektor i kommunalret ved Aarhus Universitet udtalte, at skolen slet ikke havde hjemmel til at indføre forbuddet. Dagen efter blev forbuddet fjernet af skolebestyrelsen.

Mænd 
Mavebluser er brugt af mænd siden 1970'erne. I de tidlige Rocky film havde Sylvester Stallone og Carl Weathers mavebluser på, mens de trænede.

Siden midt-2010'erne har mandemaveblusen haft en større genopblussen i popularitet  på fremtrædende personer som fodboldspilleren Ezekiel Elliott, rapper Kid Cudi,
rockstjernen Josh Kiszka og skuespillerne Matthew McConaughey og Zac Efron.

Galleri

Se også 
 Mavedanser

Referencer

Eksterne henvisninger 
 29. juli 2020, berlingske.dk: Ledere: Mavebluser, korte shorts og joggingtøj hører ikke til på arbejdspladsen

Toppe
Pimpri-Chinchwad

Pimpri-Chinchwad er en by i delstaten Maharashtra i det vestlige Indien. Den består af tvillingebyerne Pimpri og Chinchwad, som bliver styret af et fælles bystyre (Pimpri-Chinchwad Municipal Corporation, PCMC). Den er en satellitby til byen Pune, som den ligger cirka 15 kilometer fra. Byen har  indbyggere og er dermed den 18. største by i Indien. Byen er hjemsted for omfattende industri og er kendt for sin bil-, IT- og fremstillingsindustri.

Referencer

Eksterne henvisninger 

 

Byer i Maharashtra
Christer Wijk

Christer Wijk er en fiktiv politimand, som er den gennemgående detektiv i Maria Langs forfatterskab.

Han er født ca. 1919 i den fiktive by Skoga i Bergslagen, som er en ret tæt kopi af den virkelige by Nora og er i 1949, da første bog udkommer, kriminalkommissær i Stockholm, senere bliver han chef for Rigsmordkommissionen.

Christer er høj (199 cm) og har mørkeblå øjne. I den første bog beskrives han som ranglet, senere er han bare flot, i den sidste igen ranglet – og er sorthåret gennem hele serien, selv om han i den sidste roman må være ca. 71 år. Han er ivrig piberyger.

Christer Wijk er kendt for en utraditionel afhøringsform, der ikke går ud på at udmatte, men lade alle fortælle frit, hvad der meget ofte fører til, at han hurtigt kan udpege den skyldige.

I forfatterskabets begyndelse ses han med jegpersonen Puck Ekstedts øjne. Fra bog 3 er Puck gift med Einar Bure, Christers barndomsven fra Skoga, som også er den der kalder ham til hjælp i det første mysterium. Puck er fortæller i de første otte bøger og med i to lidt senere.

I de senere bøger er gennemgående bipersoner Christers kone, operasangerinde Camilla Martin, samt forfatterens alter ego Almi Graan, også fra Skoga. Desuden hans mor, enkefrue Helena Wijk, der lever helt til sidste bog og er påskud for at lade mange af dem foregå i Skoga.

Romaner med Christer Wijk 
De danske titler står først, og herunder med kursiv de ofte mere finurlige svenske originaltitler

Noter 

Fiktive detektiver
Ghaziabad

Ghaziabad er en by i delstaten Uttar Pradesh i det nordlige Indien. Den ligger i nærheden af Delhi og er en del af National Capital Region. Byen har  indbyggere. Ghaziabad er hovedby i distriktet Ghaziabad.

Referencer

Byer i Uttar Pradesh
Paul Urmuzescu

Paul Urmuzescu (født 28. juni 1928 i Bukarest, Rumænien - død 19. februar 2018) var en rumænsk komponist, direktør og leder.

Urmuzescu studerede komposition på Ciprian Porumbescu Musikkonservatoriet i Bukarest. Han har skrevet 2 symfonier, orkesterværker, kammermusik, opera, elektronisk musik, scenemusik, filmmusik, musicals og musik til tegnefilm og dukkefilm.
Han var leder af musikafdelingen for underholdningsprogrammer og producer på rumænsk tv fra (1979), og tillige medlem af den Rumænske Komponistforening.

Udvalgte værker 

 Symfoni nr. 1 (1992) - for orkester
 Symfoni nr. 2 (1992) - for orkester
 Citadine billeder (Symfonisk suite) (1985) - for orkester
 Den gamle fæstning (Symfonisk stykke) (1985) - for orkester

Eksterne henvisninger 
 om Paul Urmuzescu

Komponister fra Rumænien
Personer fra Bukarest
Klitterbadet

Klitterbadet er et badeanlæg i Falkenberg, Sverige. Badet var oprindeligt et udendørs bad i 1969, men blev omdannet til et indendørs bad i 1983. Det er Sveriges eneste 50 meter store saltvandsbassin. Der er (2021) planer om at udskifte det nuværende badeanlæg med et nyt.

Referencer 

Svømmehaller i Sverige
Bygninger, konstruktioner og anlæg i Falkenberg
Constantin Silvestri

Constantin-Nicolae Silvestri (født 31. maj 1913 i Bukarest, Rumænien - død 23. februar 1969 i London, England) var en rumænsk/engelsk dirigent, komponist og pianist.

Silvestri studerede musik og klaver som barn og senere komposition på Musikkonservatoriet i Bukarest hos Mihail Jora. Som dirigent var han autodidakt. Han har skrevet orkesterværker, kammermusik, sange, strygekvartetter etc. Han kom til England i (1957) og fik et neutraliseret statsborgerskab i (1967). Silvestri er nok mest kendt som dirigent og har dirigeret og indspillet med mange kendte symfoniorkestre såsom London Philharmonic Orchestra og Bournemouth Symphony Orchestra, sidstnævnte som han også blev chefdirigent for. Han har spillet og indspillet mange både kendte og ukendte komponisters musik gennem tiden og gjort meget for at fremme den klassiske musik. Silvestri komponerede omkring 40 værker.

Udvalgte værker 

 Preludie og Fuga (Toccata) (1930) - for orkester
 Rumænske danse fra Transylvanien (1930) - for orkester
 Tre stykker (1933) - for strygeorkester
 Sonate (1933) - for solo harpe

Eksterne henvisninger 
 om Constantin Silvestri på www.naxos.com

Dirigenter
Komponister fra Rumænien
Personer fra Bukarest
Ole Heerup

Ole Heerup (født 8. april 1934 i Mern, død 28. juli 2016) var en dansk kunstmaler.
Han var søn af Henry Heerup og Mille Heerup og kom på Kunstakademiet som elev af Niels Lergaard.

Blandt Heerups opgaver har været malerier til Frederikssund Postkontor (1979–1980) og Frederikssund Rådhus (1983).

Heerup modtog Eckersberg Medaillen i 1989.

Henvisninger 

Malere fra Danmark
Assen Karastoyanov

Assen (Asen) Pavlov Karastoyanov (født 3. juni 1893 i Samokov - død 8. september 1976 i Sofia, Bulgarien) var en bulgarsk komponist, forfatter, fløjtenist og lærer.

Karastoyanov studerede som ung først fløjte, bl.a. på højskole i Berlin, og studerede senere komposition på École Normale og Schola Cantorum i Paris, hos Paul Dukas og Paul le Flem. Han har skrevet 5 symfonier, orkesterværker, kammermusik, operaer, koncertmusik, balletmusik, korværker, kantater, klaverstykker, suiter etc. Karastoyanov underviste i musikteori på Musikkonservatoriet i Sofia. Han har også forfattet flere musikteoretiske værker og undervisnings bøger.

Udvalgte værker 

 Symfoni nr. 1 "Rudnicharska" (1934) - for orkester
 Symfoni nr. 2 "Donau" (1960) - for orkester
 Symfoni nr. 3 "Rhodope" (19?) - for orkester
 Symfoni nr. 4 "Proto Bulgarsk" (1974) - for orkester
 Symfoni overtager "John Kukuzel" (1939) - for tenor, blandet kor og orkester
 Patriotisk digt (1956) - for orkester

Eksterne henvisninger 
 om Assen Karastoyanov

Komponister fra Bulgarien
Personer fra Samokov
Stefan Remenkov

Stefan Nikolov Remenkov (født 30. april 1923 i Silistra - død 30. oktober 1988 i Sofia, Bulgarien) var en bulgarsk komponist, lærer og pianist.

Remenkov studerede komposition og klaver på det Bulgarske Stats Musikkonservatorium i Sofia hos Pancho Vladigerov, Veselin Stoyanov og Dimitar Nenov med endt eksamen i (1950). Senere studerede han komposition videre på Moskvas Musikkonservatorium hos Aram Khatjaturjan. Han har skrevet 5 symfonier, sinfonietta, orkesterværker, kammermusik, koncertmusik, operaer, strygekvartetter, balletmusik etc. Remenkov underviste i musikteori og analyse på det Bulgarske Stats Musikkonservatorium (1950-1955), som assistentlærer for Pancho Vladigerov. Han skrev i en rytmisk, melodisk udtryksfuld stil, og brugte den bulgarske folklore i sine kompositioner.

Udvalgte værker 

 Symfoni "i klassisk stil" (nr. 1) (1960) - for orkester
 Symfoni nr. 2 "Børne Symfoni" (1961) - for orkester
 Symfoni nr. 3 (1965) - for orkester
 Symfoni nr. 4 (1968) - for orkester
 Symfoni nr. 5 (1971) - for orkester
 Sinfonietta (1960) - for orkester
 Phaeton (Symfonisk digtning) (1966) - for orkester
 Den utæmmede (1971) - ballet

Eksterne henvisninger 

 Union of the Bulgarian composers - Stefan Remenkov
 Stefan Remenkov - Playlist YouTube

Komponister fra Bulgarien
Personer fra Silistra
Dimitar Nenov

Dimitar Nenov (født 19. december 1901 i Razgrad - død 30. august 1953 i Sofia, Bulgarien) var en bulgarsk pianist, komponist, professor og lærer.

Nenov hører sammen med Pancho Vladigerov, Veselin Stoyanov, Lubomir Pipkov og Petko Staynov, til de vigtige komponister og musikere i mellemkrigstidens generation, den såkaldte anden generation af bulgarske komponister. Han har skrevet en symfoni, orkesterværker, koncertmusik, korværker, kammermusik, sange og klaverstykker etc. I (1943) blev han lærer og professor i klaver på Musikkonservatoriet i Sofia. Nenov har haft stor betydning for udviklingen af det bulgarske musikmiljø, og været en betydningsfuld lærer for fremtidige komponister og pianister fra Bulgarien.

Udvalgte værker 

 Symfoni nr. 1 (1922) - for orkester
 Klaverkoncert (1936) - for klaver og orkester
 Ballade nr. 1 (1942) - for klaver og orkester
 Ballade nr. 2 (1943) - for klaver og orkester
 Symfonisk digt (1923) - for orkester
 Rapsodisk fantasi (1938-1940) - for orkester

Eksterne henvisninger 
 om Dimitar Nenov på www.naxos.com

Komponister fra Bulgarien
Pianister fra Bulgarien
Zhivka Klinkova

Zhivka Klinkova (født 30. juli 1924 i Samokov - død 23. december 2002 i Sofia, Bulgarien) var en bulgarsk komponist, pianist og dirigent.

Klinkova studerede komposition og klaver på Musikkonservatoriet i Sofia hos Parashkev Hadjiev og Dimitar Nenov med endt eksamen i (1951). Hun studerede komposition videre i Berlin på Berliner Hochschule für Musik hos bl.a. Boris Blacher. Hun har skrevet 2 symfonier, orkesterværker, koncertmusik, operaer, kammermusik, balletmusik, sonater etc. klinkova var dirigent for Kutev Folkloric Philharmonica fra (1951-1960).

Udvalgte værker 

 Symfoni nr. 1 (19?) - for orkester
 Symfoni nr. 2 (1974) - for orkester
 Sinfonietta (1960) - for orkester
 Violinkoncert (1964) - for violin og orkester

Eksterne henvisninger 
 om Zhivka Klinkova 

Komponister fra Bulgarien
Dirigenter
Lom (flertydig)

Lom kan have flere betydninger:

 Lommer - en fugleart
 Lom (Norge) - en by i Norge
 Lom (Bulgarien) - en by i Bulgarien
Morten Bæk

Morten Bæk (født 25. juni 1973) er en dansk embedsmand, der var departementschef i Forsvarsministeriet fra 7. september 2020 til 11. august 2023, hvor han, efter at have afleveret en mangelfuld redegørelse for indkøb af våbensystemer, blev hjemsendt indtil der er truffet en afgørelse om hans fremtid. Han er fra 1. oktober 2023 kommitteret i Finansministeriets departement. Han er uddannet cand.scient.pol. fra Københavns Universitet.

Karriere
 1999-2000: Fuldmægtig, Udenrigsministeriet
 2000-2001: Konsulent, Accenture Ltd. 
 2001-2004: Fuldmægtig, Udenrigsministeriet  
 2004-2007: Ambassadesekretær, Den Danske Ambassade i USA 
 2007-2008: Ledende ministersekretær, Miljøministeriet
 2008-2011: Kontorchef, Klima- og Energiministeriet  
 2011-2013: Afdelingschef, Klima-, Energi- og Bygningsministeriet 
 2014-2018: Direktør, Energistyrelsen
 2018-2020: Departementschef i Energi-, Forsynings- og Klimaministeriet
 2020-2023: Departementschef i Forsvarsministeriet
 2023-: Kommitteret i Finansministeriets departement

Referencer

Eksterne henvisninger 

Departementschefer i Klima-, Energi- og Forsyningsministeriet
Departementschefer i Forsvarsministeriet
Alumni fra Københavns Universitet
Steen Duelund

Steen Aa. Duelund (født 14. december 1943 på Frederiksberg, død 26. april 2005) var en dansk matematiker og konstruktør af lydprodukter. Duelund var kendt for sin aversion mod plastik i lydkomponenter og var fortaler for brug af naturlige materialer som sølv, silke og linolie.

Referencer 

Matematikere fra Danmark
Lydteknologi
Regnar Liboriussen

Regnar Liboriussen (født 20. juli 1935, død 6. april 2011) var en dansk politiker fra partiet Venstre, der fra 1986 til 1993 var borgmester i Augustenborg Kommune.

Liboriussen var som civilerhverv fisker. I en periode sad han desuden i amtsrådet i Sønderjyllands Amt, hvor han var formand for amtets sundhedsudvalg.

Referencer

Tidligere borgmestre fra Danmark
Borgmestre fra Venstre
Amtsrådsmedlemmer fra Venstre
Erik Schmidt (politiker)

Erik Schmidt (født 19. juni 1941) er en dansk politiker fra Socialdemokratiet, der fra 1998 til 2001 var borgmester i Augustenborg Kommune. Han blev valgt til kommunalbestyrelsen i 1994.

I sit civile erhverv er Erik Schmidt distriktssekretær.

Referencer 

Tidligere borgmestre fra Danmark
Borgmestre fra Socialdemokraterne
Ar-Rifā‘

Ar-Rifā‘ (), også Ar Rifa, Riffa, er en by i Bahrain med  indbyggere. Den ligger på den nordlige del af øen Bahrain, i guvernementet Sydlige Guvernement, ca. 10 kilometer syd for hovedstaden Manama.

Geografi 
Terrænet omkring ar-Rifā‘ er hovedsageligt fladt. Ar-Rifā‘ ligger på en bakke 43 meter over havets overflade. Det højeste punkt i nærheden er Jabal ad-Dukhān, 134 meter over havets overflade, 10,2 kilometer syd for ar-Rifā‘. Området er tæt befolket. Det nærmeste større samfund er Manama, 9,9 kilometer nord for ar-Rifā‘.

Referencer

Eksterne henvisninger 

Byer i Bahrain
Muharraq (ø)

Muharraq () er den næststørste ø i Bahrain beliggende nordøst for selve øen Bahrain. Den ligger 4 kilometer øst for Bahrains hovedstad Manama på øen Bahrain, som den er forbundet med ved flere broer, nemlig Sheikh Khalifa bin Salman Causeway, Sheikh Isa bin Salman Causeway og Sheikh Hamad Causeway. Bahrains Internationale Lufthavn ligger på øen.

Der ligger flere byer på øen, herunder al-Muharraq, Busaiteen og Galali og landsbyerne Samaheej og Arad. Ved øen er der også en række kunstige øer som øen Amwaj og øen Diyar al-Muharraq. Befolkningstallet på øen er på omkring  indbyggere og den har et areal på , der vokser på grund af landfyldninger.

Øer i Bahrain
Lojze Lebic

Lojze Lebic (født 23. august 1934 i Prevalje Municipality, Slovenien) er en slovensk komponist, dirigent, professor, lærer og forfatter.

Lebic studerede komposition og direktion på Musikkonservatoriet i Ljubljana hos Marjan Kozina og Danilo Svara. Han har skrevet en symfoni, orkesterværker, kammermusik, koncertmusik, sange, kormusik etc. Lebic underviste som lærer og professor i direktion og komposition på Musikkonservatoriet i Ljubljana til (1998). Han var dirigent for mange store symfoniorkestre i Slovenien og Kroatien såsom feks. Radio og Tv koret på Slovensk Radio, og det Slovenske Filharmoniske Orkester. Han var medlem af den Slovenske Komponistforening. Lebic har forfattet mange musiklærerbøger og musikafhandlinger.

Udvalgte værker 

 Symfoni (?) - for orgel og orkester
 Klaverkoncert (?) - for klaver og orkester
 Queensland Musik (? ) - for orkester
 Cantico 1 & 2 (?) - for orkester

Eksterne henvisninger 
 om Lojze Lebic

Komponister fra Slovenien
San Pietro al Tanagro

San Pietro al Tanagro er en by i Campania, Italien med  indbyggere.

Referencer

Eksterne henvisninger 

Salerno (provins)
Byer i Campania
San Mauro

San Mauro har flere betydninger:

 San Mauro Castelverde, en italiensk by i regionen Sicilien i Italien
 San Mauro Cilento, en by i Campania, Italien
 San Mauro Forte
 San Mauro La Bruca, en by i Campania, Italien
 San Mauro Marchesato
 San Mauro Pascoli
 San Mauro di Saline
 San Mauro Torinese
San Mauro Cilento

San Mauro Cilento er en by i Campania, Italien med  indbyggere.

Referencer

Eksterne henvisninger 

Salerno (provins)
Byer i Campania
San Mauro La Bruca

San Mauro la Bruca er en by i Campania, Italien med  indbyggere.

Referencer

Eksterne henvisninger 

Salerno (provins)
Byer i Campania
Jani Golob

Jani Golob (født 18 Januar 1948 i Ljubljana, Slovenien) er en slovensk komponist, violinist, professor og arrangør.

Golob studerede komposition og violin på Musikkonservatoriet i Ljubljana (1971-1977). Han har skrevet orkesterværker, koncertmusik, kammermusik, 3 operaer, sange, filmmusik, tvmusik, og popmusik etc. Han var professor i komposition på Akademiet for Teater, Radio, Film og TV i Ljubljana (1998-2000), og herefter på Musikkonservatoriet i Ljubljana. Han skriver i en stil mellem klassisk musik og pop musik. Han er fader til komponisten Rok Golob.

Udvalgte værker 

 Koncert (1977) - for stort orkester
 Violinkoncert (1998) - for violin og orkester
 Rahmaninovu hyldest (1993) - for orkester
 Håb (1999) - for orkester
 Nattesang (1977) - for strygeorkester
 Fire slovenske folkesange (2005) - for orkester

Eksterne henvisninger 
 om Jani Golob

Komponister fra Slovenien
Personer fra Ljubljana
Sharbanoo Sadat

Sharbanoo Sadat (født 1990 elller 1991 i Teheran) er en afghansk filminstruktør.

Opvækst 
Hun er datter af afghanske flygtninge i Iran, og blev smidt ud af skolen som 11-årig, fordi hun ikke havde iransk statsborgerskab, og fordi afghanske flygtninge ikke måtte gå i skole i Iran mere. Da de efterfølgende flyttede til Afghanistan, måtte hun gå i en drengeskole, der lå i en anden dal. Ifølge hendes selv voksede hun op i et konservativt og religiøst miljø.

Uddannelse og arbejde 
Hun flyttede som 18-årig til Kabul for at studere fysik, men endte på film- og teaterfakultetet ved en fejl. Her studerede hun i tre semestre.

Som instruktør har hun instrueret Not at Home (2013), Wolf and Sheep (2017) og Mit børnehjem i Kabul (2019).  Hun deltog som den første kvindelige filminstruktør fra Afghanistan i Filmfestivalen i Cannes med kortfilmen Vice Versa One.

Hun modtog filmprisen “Art Cinema Award of Cicae” ved festivalen i Canne i 2016 og “The Golden Puffin” Reykjavik Film Festival i 2019. Hun har desuden deltaget i en hel stribe filmfestivaler over hele verden.

Noter

Referencer

Eksterne henvisninger 
 

Filminstruktører fra Afghanistan
Vorasbjergene

Vorasbjergene (; også Boras), også kendt som Nidže ( , )  er en bjergkæde beliggende på grænsen mellem Grækenland og Nordmakedonien. Den adskiller den regionale enhed Pella på den græske side i syd fra regionen  Mariovo på den nordmakedoniske side i nord. Den højeste top i området er Kaimakchalan der er 2.524 moh. Tilstødende toppe er Starkov grob (1.876 moh.) og Dobro Pole  der er 1.700 moh.

Bjergkæden har et skisportssted og varme kilder ved Loutra Loutrakiou (Pozar) på den græske side.

Bjerget kan nås fra byen Bitola og nærliggende landsbyer på den nordmakedoniske side.

Kilder og henvisninger 

 Græsk bjergflora 
Bjerge i Grækenland
Centralmakedonien
SkatePro

SkatePro ApS er en dansk internetbutik, der forhandler udstyr til skateboarding, cykling, skiløb og andre sportsgrene og fritidsaktiviteter. Virksomheden blev stiftet i 1996 af Jakob Høy Biegel, der i dag er bestyrelsesformand. Siden 2019 har Carsten Schmidt været administrerende direktør.

SkatePro har sit hovedsæde i Søften, der ligger 12 km nordvest for Aarhus. Virksomheden har 144 fuldtidsansatte pr. 2020.

I 2015 vandt butikken »E-handelsprisen«.

Referencer 

Virksomheder i Favrskov Kommune
Anzor Kibrotsashvili

Anzor Kibrotsashvili (født 25. oktober 1939, død 28. november 2008) var en sovjetisk judoka og europamester. Hans første internationale konkurrence var EM i judo 1962 i Essen. Her vandt han guld i kategorien 2. dan ved at slå italieneren Remo Venturelli i finalen.
Hans eneste medalje ved et VM fik han i 1965, da han fik sølv i den åbne vægtklasse, efter at være blevet slået af japaneren Isao Inokuma i finalen.
I 1965 blev han også europamester i vægtklassen -93 kg ved EM i judo 1965 i Madrid, hvor han slog franskmanden Yves Reymond i finalen.
I løbet af sin  karriere fik han yderligere 4 medaljer ved EM i judo.

Referencer

Eksterne henvisininger

Judoka fra Sovjetunionen
Europamestre i judo
Oleg Stepanov

Oleg Sergejevitj Stepanov ( ; født 10. december 1939 i Moskva, død 27. februar 2010 smtst.) var en sovjetisk judoka og europamester.
Han deltog ved Sommer-OL 1964 i Tokyo, hvor han fik bronze i vægtklassen -68 kg.
Han fik bronze ved VM i judo 1965 og vandt to guldmedaljer ved EM i judo i 1965 og 1966.

Referencer

Eksterne henvisninger

Judoka fra Sovjetunionen
Europamestre i judo
Jebel Ali

Jebel Ali (; ) er en havneby i emiratet Dubai i De Forenede Arabiske Emirater. Den ligger ca. 35 kilometer sydvest for centrum af byen Dubai, som den er vokset sammen med. Jebel Ali har ca.  indbyggere.

Jebel Ali er kendt for sin havn, der er den største havn i Mellemøsten, samt en af verdens 10 største containerhavne. Dubais nye internationale lufthavn, Al Maktoum International Airport, der åbnede i 2010, ligger cirka 10 kilometer fra havneområdet og kystlinjen.

Referencer

Eksterne henvisninger 

Byer i Forenede Arabiske Emirater
Havnebyer i Asien